LIETUVOS RESPUBLIKOS ŠVIETIMO, MOKSLO IR SPORTO

MINISTRAS

ĮSAKYMAS

DĖL FORMALIOJO PROFESINIO MOKYMO PROGRAMŲ, FORMALIOJO PROFESINIO MOKYMO PROGRAMŲ, ATITINKANČIŲ FORMALIOJO PROFESINIO MOKYMO PROGRAMŲ MODULIUS, FORMALIOJO PROFESINIO MOKYMO PROGRAMŲ MODULIŲ, ATITINKANČIŲ FORMALIOJO PROFESINIO MOKYMO PROGRAMŲ MODULIUS, PAGAL KURIUOS GALI BŪTI SUTEIKIAMA TEISĖ VYKDYTI PROFESINĮ MOKYMĄ TUO PAČIU MOKYMO VIETOS ADRESU NEATLIEKANT EKSPERTIZĖS, SĄRAŠŲ PATVIRTINIMO

2025 m. vasario 7 d. Nr. V-147

Vilnius

Vadovaudamasi Lietuvos Respublikos profesinio mokymo įstatymo 14 straipsnio 5 dalimi ir Formaliojo profesinio mokymo licencijavimo taisyklių, patvirtintų Lietuvos Respublikos švietimo, mokslo ir sporto ministro 2023 m. rugpjūčio 25 d. įsakymu Nr. V-1102 „Dėl Formaliojo profesinio mokymo licencijavimo taisyklių patvirtinimo“, 16 punktu:

1. Tvirtinu pridedamus:

1.1. Formaliojo profesinio mokymo programų, pagal kurias gali būti suteikiama teisė vykdyti profesinį mokymą tuo pačiu mokymo vietos adresu neatliekant ekspertizės, sąrašą;

1.2. Formaliojo profesinio mokymo programų, atitinkančių formaliojo profesinio mokymo programų modulius, pagal kurias gali būti suteikiama teisė vykdyti profesinį mokymą tuo pačiu mokymo vietos adresu neatliekant ekspertizės, sąrašą;

1.3. Formaliojo profesinio mokymo programų modulių, atitinkančių formaliojo profesinio mokymo programų modulius, pagal kuriuos gali būti suteikiama teisė vykdyti profesinį mokymą tuo pačiu mokymo vietos adresu neatliekant ekspertizės, sąrašą.

2. Pripažįstu netekusiu galios Lietuvos Respublikos švietimo, mokslo ir sporto ministro 2023 m. lapkričio 14 d. įsakymą Nr. V-1461 „Dėl Formaliojo profesinio mokymo programų, pagal kurias gali būti suteikiama teisė vykdyti profesinį mokymą tuo pačiu mokymo vietos adresu neatliekant ekspertizės, sąrašo patvirtinimo“ su visais pakeitimais ir papildymais.

Švietimo, mokslo ir sporto ministrė	Raminta Popovienė